Lav et referat af nedenstående tekst:

Tekst:
På mindre end to måneder får Aalborg hele fire donut-butikker, og meget tyder på, at der er masser af efterspørgsel efter de friturestegte og sirligt pyntede kager. På Boulevarden i Aalborg er der ikke langt mellem ekspeditionerne. Siden 1. juni har vennerne Deshman Dallas og Nikilan Thisaiananthan produceret og pyntet stakkevis af donuts. De fik ideen, da de besluttede at blive selvstændige efter at have set dillen sprede sig andre steder i Danmark og i udlandet. - Vi ved, at donut-butikker er hypet i for eksempel Tyskland, så vi skal da også have en i Aalborg, siger den ene af indehaverne af Donut Shoppen, Nikilan Taisaiananthan. Snart 28 donutbutikker i Danmark - på bare 11 måneder Donutten er lavet af en hvedemelsdej som frituresteges. Efterfølgende glaseres og pyntes den runde kage med for eksempel chokoladebarer eller kiks. Det kun fantasien, som sætter grænser. - Folk er vilde med pynten. Vi har ti forskellige at vælge imellem. Hver uge bytter vi to af dem ud med nye, så man altid kan finde en ny smag, siger Deshman Dallas, som ejer Donut Shoppen sammen med sin ven. Andre i Aalborg er også hoppet med på donut-dillen i Aalborg. Den 16. juli åbnede Bronuts i Vestbyen i Aalborg, og allerede den 29. juli åbner den slovakiske kæde La Donuteria i Nørregade i centrum af byen. Og i vestbyen åbner Happy Donuts den 37. juli. De to iværksættere i Donut Shoppen hilser konkurrencen velkommen. - Det viser bare, at folk gerne vil have donuts. Det er fedt, at der kommer flere til, siger Nikilan Thisaiananthan. Den danske donut-dille begyndte for bare 11 måneder siden, og med åbningen i Aalborg den 29. juli er det blevet til 28 butikker landet over.

Referat:
Inden længe har Aalborg intet mindre end fire forskellige butikker, der har specialiseret sig i at lave donuts.